ช็อก! แฟรนไชส์ “พิซซ่าฮัท” รายใหญ่ หนี้ท่วม 903 ล้านดอลลาร์ ยื่นล้มละลาย เซ่นพิษ “โควิด”
ช็อก! แฟรนไชส์ “พิซซ่าฮัท” รายใหญ่ในสหรัฐฯ หนี้ท่วม 903 ล้านดอลลาร์ หรือราว 2.79 หมื่นลบ. ยื่นล้มละลาย เซ่นพิษ “โควิด”
ช็อก! แฟรนไชส์ “พิซซ่าฮัท” รายใหญ่ในสหรัฐฯ หนี้ท่วม 903 ล้านดอลลาร์ หรือราว 2.79 หมื่นลบ. ยื่นล้มละลาย เซ่นพิษ “โควิด”
3 ก.ค. 2563

บริษัท เอ็นพีซี อินเตอร์เนชันแนล ผู้บริหารแฟรนไชส์พิซซ่าฮัทรายใหญ่ที่สุดในสหรัฐฯ ได้ยื่นขอเข้าสู่กระบวนการล้มละลายภายใต้บทบัญญัติที่ 11 ของสหรัฐฯ โดยให้เหตุผลว่าธุรกิจได้รับแรงกดดันจากการแพร่ระบาดของโรคโควิด-19 ซึ่งทำให้บริษัทต้องปิดร้านตามมาตรการควบคุมการแพร่ระบาด
เอ็นพีซี เป็นผู้บริหารแฟรนไชส์พิซซ่าฮัทรายใหญ่ที่สุดในสหรัฐ โดยเป็นเจ้าของร้านพิซซ่าฮัท 1,225 สาขา จากทั้งหมด 7,100 สาขาทั่วประเทศ โดยเว็บไซต์ของเอ็นพีซีเปิดเผยว่า บริษัทจ้างพนักงานประมาณ 36,000 คนใน 27 มลรัฐ เป็นพนักงานประจำ 7,500 คน และพนักงานพาร์ทไทม์ประมาณ 28,500 คน
อย่างไรก็ดี เอ็นพีซีจะบริหารร้านพิซซ่าฮัทในความดูแลของตัวเองต่อไป และบริษัทหวังว่าธุรกิจจะฟื้นตัวได้ในท้ายที่สุด โดยบริษัทมีหนี้สิน 903 ล้านดอลลาร์ (ราว 27,993,000 บาท ใช้ราคาค่าเงินบาท ณ วันที่ 3 ก.ค.63 ที่ราคา 31 บาท ต่อดอลลาร์) แต่เบื้องต้นได้เจรจาปรับโครงสร้างหนี้กับผู้ให้กู้แล้ว
นอกจากนี้ เอ็นพีซียังมีแผนที่จะขายร้านบางสาขา เพื่อปรับการดำเนินงานให้มีประสิทธิภาพยิ่งขึ้น